Държавен вестник, бр. 105, 2011 г., стр. 125

БРОЙ  105	
Д Ъ Р Ж А В Е Н  В Е С Т Н И К 	
СТР.  125  
Раздел IІ
Организация на достъпа на ДАНС до инфор­
мационни фондове на МВР
Чл. 4. Достъпът на ДАНС до информационни 
фондове на МВР е извършване на справочна 
дейност от служители на ДАНС (24 часа в де­
нонощието, 7 дни в седмицата) при спазване на 
принципа „необходимост да се знае“, по начин, 
непозволяващ разкриване на интереса на ДАНС.
Чл. 5. Държавна агенция „Национална 
сигурност“ осигурява технически и организа­
ционни условия за спазване на изискването 
за неразкриване интереса на ДАНС по чл. 4.
Чл. 6. (1) Справочна дейност от служители 
на ДАНС в информационни фондове на МВР 
се осъществява от автоматизирани работни 
места, разположени в помещения на ДАНС, 
при спазване на утвърдените в МВР правила 
за мрежата за предаване на данни на МВР и 
за функционирането на всеки отделен инфор­
мационен фонд.
(2) Автоматизираните работни места по ал. 1 
се администрират от специално определени 
за целта системни администратори на ДАНС. 
(3) Автоматизираните работни места по ал. 1 
се използват в ДАНС единствено за целите на 
справочната дейност, предмет на тази инструк­
ция, и не могат да се използват за достъп до 
интернет или до други мрежи.
Чл. 7. (1) Правата за достъп за потребители 
на ДАНС до отделни информационни фон­
дове на МВР се предоставят от ДКИС след 
получаване на писмено искане, подписано от 
директора на СДСДАНС.
(2) Искането по ал. 1 съдържа: трите имена, 
ЕГН, структурното звено, длъжност, уникално­
но логическо име за конкретния потребител 
на ДАНС, като се посочват и технологични 
дейности и информационни обекти или номер 
на профил съгласно организационно-техноло­
гичните правила за всеки отделен информа­
ционен фонд.
(3) Държавна агенция „Национална сигур­
ност“ поддържа регистър на потребителите по 
ал. 2 с право на достъп до информационен 
фонд на МВР.
Чл. 8. (1) Въвеждане, актуализиране и залича­
ване на информация на ДАНС в информационни 
фондове на МВР се извършва при спазване на 
утвърдените в МВР правила за функциониране 
на съответния фонд, по начин, непозволяващ 
разкриване на интереса на ДАНС.
(2) Дейностите по ал. 1 се извършват от 
служители на МВР в съответствие с утвърде­
ни съвместни организационно-технологични 
правила за всеки отделен фонд. 
(3) Държавна агенция „Национална си­
гурност“ отговаря за законосъобразността на 
подаването на информацията по ал. 1
Чл. 9. Министерството на вътрешните работи 
уведомява ДАНС при закриване или модифи­
циране на вече съществуващи информационни 
фондове, както и при въвеждане в експлоатация 
на нови такива.
Чл. 10. При възникнала необходимост 
СДСДАНС в едноседмичен срок уведомява 
писмено ДКИС за прекратяване или промяна 
на достъпа на служител от ДАНС, получил 
достъп до информационни фондове на МВР.
Чл. 11. Разходите за необходимите хардуер, 
системен софтуер и комуникационно оборуд­
ване за достъп на служители на ДАНС до 
информационен фонд на МВР са за сметка 
на ДАНС.
Чл. 12. (1) В случаите, при които по искане 
на ръководител на структура от МВР или на 
външен орган, който има правно основание, е 
извършена проверка за осъществен достъп до 
информационен фонд на МВР и се установи, че 
е проявен интерес от потребители на ДАНС, в 
отговора си ДКИС посочва, че идентифицира­
не на потребител на ДАНС се извършва след 
отправено писмено искане до ДАНС. 
(2) За структурите на МВР исканата ин­
формация по ал. 1 се предоставя от ДАНС 
след отправено писмено искане чрез главния 
секретар на МВР.
(3) Директорът на ДКИС предоставя ин­
формация на ДАНС чрез главния секретар на 
МВР за извършени справки от потребители на 
ДАНС в информационни фондове на МВР след 
писмено искане на директора на СДСДАНС.
(4) Министерството на вътрешните работи 
предоставя информация на ДАНС за извършени 
справки в информационни фондове на МВР 
от потребители, които не са от ДАНС, след 
писмено искане от председателя на ДАНС или 
оправомощен от него заместник-председател и 
разрешение на главния секретар на МВР.
Допълнителна разпоредба
§ 1. По смисъла на тази инструкция:
1. „Информационни фондове“ са автома­
тизирани информационни фондове на МВР, 
изграждани по реда на ЗМВР и определени 
като фондове за общо ползване с подзаконов 
акт на министъра на вътрешните работи.
2. „Потребител на ДАНС“ е служител на 
ДАНС с право на достъп до информационен 
фонд на МВР.
Преходни и заключителни разпоредби
§ 2. В двумесечен срок след влизане на 
инструкцията в сила ДАНС се задължава да 
актуализира информацията за текущо дефини­
раните си потребители с достъп до информа­
ционни фондове на МВР.